
PARLAMENTUL ROMÂNIEI

CAMERA DEPUTAŢILOR
	Comisia juridică, 

de  disciplină  şi imunităţi

          Nr. 31/574/2007


	Comisia pentru drepturile omului,                            culte şi problemele  minorităţilor

Nr.25/321  din 19  februarie 2008


        Pl. x - 368
BIROUL PERMANENT

AL

CAMEREI DEPUTAŢILOR
Vă înaintăm alăturat RAPORTUL COMUN asupra propunerii legislative privind regimului juridic al bunurilor imobiliare, aparţinând cultelor religioase ortodox şi greco-catolic din România, trimisă spre dezbatere în fond, Comisiei juridice, de disciplină şi imunităţi şi Comisiei pentru drepturile omului, culte şi problemele minorităţilor naţionale  cu adresa nr. Pl - x  368  din 7 mai 2007, înregistrată sub nr.31/8 mai  2007 şi, respectiv, sub nr.25/321 din 8 mai 2007.  
            În raport de obiectul şi conţinutul său, propunerea legislativă face parte din categoria legilor organice.
PREŞEDINTE                                              PREŞEDINTE                                                                                                                  

           Sergiu ANDON                                               Nicolae PĂUN   

     Pl - x 368/2007

RAPORT COMUN

asupra propunerii legislative privind regimului juridic  al
 bunurilor imobiliare,  aparţinând cultelor religioase ortodox şi
 greco-catolic din România

      În conformitate cu prevederile art. 95  din Regulamentul Camerei Deputaţilor, Comisia juridică, de disciplină şi imunităţi  şi Comisia pentru  drepturile  omului, culte  şi  problemele  minorităţilor  naţionale  au fost sesizate spre dezbatere, în fond, cu propunerea legislativă privind regimului juridic al bunurilor imobiliare,  aparţinând cultelor religioase ortodox şi greco-catolic din România, trimisă cu adresa nr. Pl - x 368  din 7 mai 2007, înregistrată sub nr.31/8 mai  2007 şi, respectiv, sub nr.25/321 din 8 mai 2007. 

Senatul, în calitate de primă Cameră sesizată, a respins propunerea legislativă. 
Camera Deputaţilor este Cameră decizională, potrivit prevederilor art. 92 alin. (9) pct. 2 din Regulamentul Camerei Deputaţilor, republicat, cu  referire  la prevederile art. 73 alin. (3)  lit. m) din Constituţia României, republicată.

Comisia pentru administraţie publică, amenajarea teritoriului şi echilibru ecologic, a avizat negativ propunerea legislativă, cu avizul, transmis cu adresa nr.26/1648 din  16  mai 2007.   

Consiliul Legislativ  a avizat negativ iniţiativa legislativă, conform avizului nr.1797/27.12.2006.

Guvernul, prin punctul de vedere transmis cu adresa nr.157 din 22 ianuarie 2007, nu susţine adoptarea acestei iniţiative.

Propunerea legislativă supusă dezbaterii are ca obiect  reglementarea regimului juridic al patrimoniului imobiliar aparţinând cultelor religioase ortodox şi greco-catolic, ţinându-se seama de respectarea principiului proporţionalităţii, pentru a se elimina dificultăţile apărute în comisiile de dialog care au activat din anul 1999 până în prezent. 

În conformitate cu prevederile art.61 şi 63 din Regulamentul Camerei Deputaţilor, republicat, membrii   celor două Comisii  au examinat propunerea legislativă mai sus menţionată, pe parcursul a mai multor şedinţe, în urma dezbaterilor generale, fiind depus de către domnii deputaţi Augustin Zegrean, Daniel Buda şi Ioan Oltean, iniţiatorii propunerii legislative, un set de amendamente, în data de 29.05.2007, care a primit un aviz favorabil din partea Consiliului Legislativ, avizul nr.722/04.06.2007 şi un alt set de amendamente depus în data de 14.02.2008, de către domnul deputat Ioan Oltean.  
Dezbaterile au fost finalizate în şedinţa din 19 februarie 2008. La lucrări au participat, din partea iniţiatorilor domnii deputaţi Ioan Oltean şi Daniel Buda, iar din partea Ministerului Culturii şi Cultelor, domnul Gigel Ştirbu, Secretar de Stat pentru Culte.

La dezbaterea acestei propunerii legislative, din totalul de 28 membri ai Comisiei juridice, de disciplină şi imunităţi au fost prezenţi la şedinţă 16 deputaţi, iar din partea Comisiei pentru drepturile omului, culte şi problemele minorităţilor naţionale, din totalul de 16 membri au fost prezenţi 14 deputaţi.
În urma examinării  propunerii legislative, a amendamentelor depuse  şi a punctelor de vedere exprimate, în timpul dezbaterilor, de către membri comisiilor, de către iniţiatori, precum şi de către Secretarul de Stat pentru Culte, care a susţinut punctul de vedere negativ al Guvernului, s-a hotărât, cu majoritate  de voturi  (8 voturi împotrivă şi 1 abţinere),  respingerea  propunerii legislative privind regimului juridic al bunurilor imobiliare,  aparţinând cultelor religioase ortodox şi greco-catolic din România. 
În raport cu obiectul şi conţinutul său, proiectul de lege face parte din categoria legilor organice.

PREŞEDINTE,                     
  PREŞEDINTE,
          Sergiu ANDON                              Nicolae PĂUN     

                  SECRETAR                                    SECRETAR

                George BĂEŞU                             Ştefan BUCIUTA
Consilier, Babeş Onesia
Expert, Silvia Olaru

